ddrg/super_eurlex huggingface dataset:
3. FRIE KAPITALBEVÆGELSER

Traktaten om Den Europæiske Union

Traktaten om oprettelse af Det Europæiske Fællesskab

1. Uanset forpligtelserne i de traktater, som Den Europæiske Union bygger på, kan Ungarn i fem år fra tiltrædelsesdatoen opretholde begrænsningerne for erhvervelse af fritidsboliger i henhold til den ungarske lovgivning, der gælder på tidspunktet for undertegnelsen af denne akt.

Statsborgere fra medlemsstaterne og statsborgere i de stater, som deltager i Det Europæiske Økonomiske Samarbejdsområde, der har haft lovlig bopæl i Ungarn i mindst fire år i træk, er ikke underkastet bestemmelserne i det foregående afsnit eller andre regler og procedurer end dem ungarske statsborgere er underkastet. I overgangsperioden anvender Ungarn godkendelsesprocedurer for erhvervelse af fritidsboliger, der bygger på objektive, faste, gennemsigtige og offentlige kriterier. Disse kriterier skal anvendes uden forskelsbehandling, og der må ikke differentieres mellem statsborgere fra medlemsstaterne, der er bosat i Ungarn.

2. Uanset forpligtelserne i de traktater, som Den Europæiske Union bygger på, kan Ungarn i syv år fra tiltrædelsesdatoen opretholde forbuddene i den ungarske lovgivning, der gælder på tidspunktet for undertegnelsen af denne akt, for så vidt angår erhvervelse af landbrugsjord for fysiske personer, som ikke er bosiddende i eller statsborgere i Ungarn, og for juridiske personer. I intet tilfælde må statsborgere fra medlemsstaterne eller juridiske personer, der er oprettet i overensstemmelse med lovene i en anden medlemsstat, behandles mindre gunstigt med hensyn til erhvervelse af landbrugsjord, end de blev det på datoen for tiltrædelsestraktatens undertegnelse. I intet tilfælde må en statsborger fra en medlemsstat behandles mere restriktivt end tredjelandsstatsborgere.

Statsborgere i en anden medlemsstat, der måtte ønske at etablere sig som selvstændige landbrugere, og som har haft lovlig bopæl og været aktivt beskæftiget med landbrug i Ungarn i mindst tre år i træk, vil ikke være underkastet bestemmelserne i det foregående afsnit eller andre regler og procedurer end dem, ungarske statsborgere er underkastet.

Disse overgangsforanstaltninger vil blive taget op til generel revision i løbet af det tredje år efter tiltrædelsesdatoen. Kommissionen skal med henblik herpå forelægge en rapport for Rådet. Rådet kan med enstemmighed på forslag af Kommissionen beslutte at afkorte eller ophæve overgangsperioden i første afsnit.

I overgangsperioden anvender Ungarn godkendelsesprocedurer for erhvervelse af landbrugsjord, der bygger på objektive, faste, gennemsigtige og offentlige kriterier. Disse kriterier skal anvendes uden forskelsbehandling, og der må ikke differentieres mellem statsborgere fra medlemsstaterne, der er bosat i Ungarn.

Hvis der er tilstrækkelig grund til at antage, at der efter udløbet af overgangsperioden vil forekomme alvorlige forstyrrelser eller trussel om alvorlige forstyrrelser på markedet for landbrugsjord i Ungarn, træffer Kommissionen på Ungarns anmodning afgørelse om forlængelse af overgangsperioden med højst tre år.

--------------------------------------------------
B. VETERINÆR- OG PLANTESUNDHEDSLOVGIVNING

1. 31966 L 0402: Rådets direktiv 66/402/EØF af 14. juni 1966 om handel med såsæd (EFT P 125 af 11.7.1966, s. 2309), senest ændret ved:

- 32001 L 0064: Rådets direktiv 2001/64/EF af 31.8.2001 (EFT L 234 af 1.9.2001, s. 60).

De i bilag II til direktiv 66/402/EØF omhandlede krav til Hordeum vulgare L. (byg)sæds specifikke renhed finder ikke anvendelse på Cypern i en periode på fem år efter tiltrædelsesdagen i forbindelse med sådan sæd, der er produceret på Cypern. I den periode må sådan sæd ikke markedsføres i andre medlemsstater.

2. 32002 L 0053: Rådets direktiv 2002/53/EF af 13. juni 2002 om den fælles sortsliste over landbrugsplantearter (EFT L 193 af 20.7.2002, s. 1);

- 32002 L 0055: Rådets direktiv 2002/55/EF af 13. juni 2002 om handel med grøntsagsfrø (EFT L 193 af 20.7.2002 s. 33).

Cypern kan udsætte anvendelsen af direktiv 2002/53/EF og 2002/55/EF i en periode på fem år efter tiltrædelsesdagen for så vidt angår markedsføring på cypriotisk område af sæd af sorter, der står opført på landets respektive nationale sortlister over landbrugsplantearter og grøntsagsplantearter, som ikke er blevet officielt anerkendt i henhold til bestemmelserne i disse direktiver. I den periode må sådan sæd ikke markedsføres i andre medlemsstater.

--------------------------------------------------
Artikel 2

1. Denne traktat skal ratificeres af de høje kontraherende parter i overensstemmelse med deres forfatningsmæssige bestemmelser. Ratifikationsdokumenterne deponeres senest den 30. april 2004 hos Den Italienske Republiks Regering.

2. Denne traktat træder i kraft den 1. maj 2004 under forudsætning af, at alle ratifikationsdokumenterne er blevet deponeret forud for denne dato.

Skulle en af de i artikel 1, stk. 1, nævnte stater ikke rettidig have deponeret sine ratifikationsdokumenter, træder traktaten i kraft for de stater, der har foretaget sådan deponering. Rådet for Den Europæiske Union vedtager i så fald ved enstemmighed straks de tilpasninger, der som følge heraf nødvendigvis må foretages i artikel 3 i denne traktat, i artikel 1, artikel 6, stk. 6, artikel 11-15, 18, 19, 25, 26, 29-31, 33-35, 46-49, 58 og 61 i tiltrædelsesakten, i bilag II-XV med tillæg til denne akt, samt i protokol 1-10 dertil; Rådet kan, ligeledes ved enstemmighed, ophæve eller tilpasse de bestemmelser i ovennævnte akt, herunder bilag, tillæg og protokoller dertil, der udtrykkeligt henviser til en stat, som ikke har deponeret sit ratifikationsdokument.

3. Uanset stk. 2 kan Unionens institutioner inden tiltrædelsen vedtage de foranstaltninger, der er omhandlet i artikel 6, stk. 2, andet afsnit, artikel 6, stk. 6, andet afsnit, artikel 6, stk. 7, andet og tredje afsnit, artikel 6, stk. 8, andet og tredje afsnit, artikel 6, stk. 9, tredje afsnit, artikel 21, 23, artikel 28, stk. 1, artikel 32, stk. 5, artikel 33, stk. 1, 4 og 5, artikel 38, 39, 41, 42, 55, 56 og 57 i tiltrædelsesakten, bilag III-XIV til denne akt og protokol 2, protokol 3, artikel 6, protokol 4, artikel 2, stk. 2, protokol 8 og protokol 10, artikel 1, 2 og 4, der er knyttet som bilag til akten. Disse foranstaltninger træder i kraft med forbehold af denne traktats ikrafttræden og da på datoen herfor.

--------------------------------------------------
12003T002

Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Første del : principper - Artikel 2



EU-Tidende nr. L 236 af 23/09/2003 s. 0033 - 0033
Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Bilag VI: Liste omhandlet i artikel 24 i tiltrædelsesakten: Estland - 9. Miljø - E. Naturbeskyttelse



EU-Tidende nr. L 236 af 23/09/2003 s. 0818 - 0818



E. NATURBESKYTTELSE 31992 L 0043: Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206 af 22.7.1992, s. 7) som senest ændret ved: - 31997 L 0062: Rådets direktiv 97/62/EØF af 27.10.1997 (EFT L 305 af 8.11.1997, s. 42). Inden den 1. maj 2009 forelægger Kommissionen Rådet en rapport om den videre anvendelse af den geografiske undtagelse for Lynx lynx jf. bilag IV i direktiv 92/43/EØF, idet der især tages hensyn til Lynx lynx-populationens overlevelse samt dens virkninger for andre vilde arters overlevelse. Rådet tager på grundlag heraf undtagelsen op til fornyet overvejelse og kan på forslag af Kommissionen med kvalificeret flertal beslutte at bringe den videre anvendelse af undtagelsen til ophør. --------------------------------------------------
9. TOLDUNIONEN

31987 R 2658: Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1), senest ændret ved:

- 32002 R 0969: Kommissionens forordning (EF) nr. 969/2002 af 6.6.2002 (EFT L 149 af 7.6.2002, s. 20).

a) Uanset artikel 5, stk. 1, i forordning (EØF) nr. 2658/87 kan Ungarn indtil udgangen af det tredje år efter tiltrædelsen eller indtil den 31. december 2007, hvis denne dato er tidligere, åbne et årligt toldkontingent for ulegeret aluminium (KN-kode 76011000) i henhold til følgende plan:

- et kontingent på højst 110000 tons til en værditoldsats på 2 % eller en tredjedel af den gældende EU-toldafgift, alt efter hvilken af disse der er højest, det første år;

- et kontingent på højst 70000 tons til en værditoldsats på 4 % eller to tredjedele af den gældende EU-toldafgift, alt efter hvilken af disse der er højest, det andet år;

- et kontingent på højst 20000 tons til en værditoldsats på 4 % eller to tredjedele af den gældende EU-toldafgift, alt efter hvilken af disse der er højest, det tredje år;

på betingelse af, at de pågældende varer:

- overgår til fri omsætning på Ungarns område og forbruges der eller bliver forarbejdet, således at de får oprindelsesstatus i Fællesskabet, og

- orbliver under toldtilsyn i henhold til de relevante fællesskabsbestemmelser om endelig anvendelse i henhold til artikel 21 og 82 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks [7].

b) Bestemmelserne finder kun anvendelse, hvis der sammen med erklæringen om overgang til fri omsætning forelægges en bekræftelse fra de kompetente ungarske myndigheder, om at de pågældende varer henhører under ovennævnte bestemmelser.

c) Kommissionen og de kompetente ungarske myndigheder træffer alle nødvendige foranstaltninger til at sikre, at det endelige forbrug af de pågældende varer eller den forarbejdning, hvorved de opnår oprindelsesstatus i Fællesskabet, finder sted på Ungarns område.

[7] EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 2700/2000 (EFT L 311 af 12.12.2000, s. 17).

--------------------------------------------------
7. FISKALE BESTEMMELSER

31977 L 0388: Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1), senest ændret ved:

- 32002 L 0038: Rådets direktiv 2002/38/EF af 7.5.2002 (EFT L 128 af 15.5.2002, s. 41).

1. Uanset artikel 12, stk. 3, litra a), i direktiv 77/388/EØF kan Malta opretholde en fritagelse med refusion af betalt afgift i det tidligere led for levering af fødevarer og lægemidler indtil 1. januar 2010.

2. Med henblik på anvendelsen af artikel 28, stk. 3, litra b), i direktiv 77/388/EØF kan Malta opretholde følgende fritagelser:

a) fritagelse for merværdiafgift af befordring med indenrigspassagerer, udenrigspassagerer og indenlandske søtransportpassagerer mellem øer som omhandlet i punkt 17 i bilag F til direktivet, indtil betingelsen i artikel 28, stk. 4, i direktivet er opfyldt, eller så længe den samme transaktion er fritaget i en af de nuværende medlemsstater, alt efter hvilket tidspunkt, der ligger tidligst,

b) fritagelse uden fradrag af indgående moms for offentlig vandforsyning som omhandlet i punkt 12, i bilag F til direktivet indtil betingelsen i artikel 28, stk. 4, i direktivet er opfyldt, eller så længe den samme transaktion er fritaget i en af de nuværende medlemsstater, alt efter hvilket tidspunkt, der ligger tidligst,

c) fritagelse uden fradrag af indgående moms for levering af bygninger og jord som omhandlet i punkt 16 i bilag F til direktivet indtil betingelsen i artikel 28, stk. 4, i direktivet er opfyldt, eller så længe den samme transaktion er fritaget i en af de nuværende medlemsstater, alt efter hvilket tidspunkt, der ligger tidligst.

--------------------------------------------------
3. FRI BEVÆGELIGHED FOR TJENESTEYDELSER

1. 31994 L 0019: Europa-Parlamentets og Rådets Direktiv 94/19/EF af 30. maj 1994 om indskudsgarantiordninger (EFT L 135 af 31.5.1994, s. 5).

Uanset artikel 7, stk. 1, i direktiv 94/19/EF finder minimumsgarantien ikke anvendelse i Litauen før den 31. december 2007. Litauen sikrer, at indskudsgarantiordningen indtil den 31. december 2006 har en mindstedækning på 14481 EUR og fra den 1. januar til den 31. december 2007 på 17377 EUR.

I overgangsperioden bevarer de andre medlemsstater retten til at forhindre en filial af et litauisk kreditinstitut, som er etableret på deres område, i at drive virksomhed, medmindre og indtil en sådan filial har tilsluttet sig en officielt anerkendt indskudsgarantiordning på den pågældende medlemsstats område med henblik på at dække forskellen mellem Litauens garantiniveau og det i artikel 7, stk. 1, omhandlede minimumsniveau.

2. 31997 L 0009: Europa-Parlamentets og Rådets Direktiv 97/9/EF af 3. marts 1997 om investorgarantiordninger (EFT L 84 af 26.3.1997, s. 22).

Uanset artikel 4, stk. 1, i direktiv 97/9/EF finder minimumsbeskyttelsen ikke anvendelse i Litauen før den 31. december 2007. Litauen sikrer, at investorgarantiordningen indtil den 31. december 2005 har en mindstedækning på 5792 EUR og fra den 1. januar 2006 til den 31. december 2007 på 11585 EUR.

I overgangsperioden bevarer de andre medlemsstater retten til at forhindre en filial af et litauisk investeringsfirma, som er etableret på deres område, i at drive virksomhed, medmindre og indtil en sådan filial har tilsluttet sig en officielt anerkendt investorbeskyttelsesordning på den pågældende medlemsstats område med henblik på at dække forskellen mellem Litauen garantiniveau og det i artikel 4, stk. 1, omhandlede minimumsniveau.

--------------------------------------------------
44. Erklæring fra Kommissionen for De Europæiske Fællesskaber om konklusionerne fra tiltrædelseskonferencen med Letland

Behandling af arealer, hvor dyrkning er opgivet, f.eks. tilbagebringning af arealer til traditionelle miljøforhold og/eller hindring af lukkede landskaber, kan støttes som en foranstaltning i henhold til artikel 33 i forordning (EF) nr. 1257/1999 i enhedsprogrammeringsdokumentet under mål 1.

Artikel 33 giver forskellige muligheder i denne forbindelse, f.eks. i ottende led om forvaltning af landbrugets vandressourcer, men især i elvte led om støtte til miljøbeskyttelse i forbindelse med landbrug, skovbrug og landskabspleje samt forbedring af dyrevelfærd. Denne støtte vil kunne tage form af en enkelt betaling for miljøvenlig behandling af arealer, hvor dyrkning er opgivet.

Den foreslåede foranstaltning bør ikke som et særligt mål omfatte tilbagebringning af arealer til landbrugsproduktion, der er omfattet af de fælles markedsordninger, eller til braklægning. Arealer, som ejes af landbrugere, og som behandles som beskrevet ovenfor, kan imidlertid anvendes af disse landbrugere i kombination med deres eksisterende landbrugsarealer for at ændre deres nuværende produktionsmetoder på måder, som sigter på at beskytte miljøet og bevare naturen. I så tilfælde vil der kunne ydes yderligere støtte i henhold til den foranstaltning vedrørende miljøvenligt landbrug, der er nævnt i artikel 22 i forordning (EF) nr. 1257/1999.

--------------------------------------------------
Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union - Bilag XIII: Liste omhandlet i artikel 24 i tiltrædelsesakten: Slovenien - 9. Miljø - C. Bekæmpelse af industriel forurening og risikostyring



EU-Tidende nr. L 236 af 23/09/2003 s. 0912 - 0912



C. BEKÆMPELSE AF INDUSTRIEL FORURENING OG RISIKOSTYRING 3196 L 0061: Rådets direktiv 96/61/EF af 24. september 1996 om integreret forebyggelse og bekæmpelse af forurening (EFT L 257 af 10.10.1996, s. 26). Som en undtagelse fra artikel 5, stk. 1, i Rådets direktiv 96/61/EF finder kravene vedrørende meddelelse af godkendelser til bestående anlæg ikke anvendelse på følgende anlæg i Slovenien før den dato, der er anført for hvert enkelt anlæg, for så vidt angår forpligtelsen til at drive disse anlæg i overensstemmelse med emissionsgrænseværdier, tilsvarende parametre eller tekniske foranstaltninger, der bygger på den bedste tilgængelige teknik i overensstemmelse med artikel 9, stk. 3 og 4: - SŽ Acroni, Jesenice, den 30. oktober 2010 - SŽ Metal Ravne, Koroškem, den 30. oktober 2011 - IMP Livar, Ivančna Gorica, den 30. oktober 2008 - Mariborska livarna, Maribor, den 30. oktober 2011 - IGM Zagorje, Zagorje, den 30. oktober 2011 - Steklarna Rogaška, Rogaška, den 30. oktober 2010 - Komunala Nova Gorica, Nova Gorica, den 30. oktober 2008 - Komunala Trbovlje, Trbovlje, den 30. oktober 2008 - Radeče papir, Radeče, den 30. oktober 2010 - Industrija usnja Vrhnika, Vrhnika, den 30. oktober 2010 - Ljubljanske mlekarne, Ljubljana, den 30. oktober 2011 - Kmetijski kombinat Ptuj, Ptuj, den 30. oktober 2010 - Farma Ihan, Domžale, den 30. oktober 2010 - Farma Stična, Stična, den 30. oktober 2010 - Ljutomerčan Cven, Cven, den 30. oktober 2010. Der skal inden den 30. oktober 2007 udstedes fuldt koordinerede tilladelser for disse anlæg, som indeholder bindende tidsplaner for opnåelse af fuld overensstemmelse. Disse tilladelser skal sikre overensstemmelse med de generelle principper for driftsledernes grundlæggende forpligtelser som fastsat i direktivets artikel 3 inden den 30. oktober 2007. --------------------------------------------------
Artikel 26

1. For perioden indtil den 31. oktober 2004 gælder følgende bestemmelser:

a) hvad angår EF-traktatens artikel 205, stk. 2, og Euratom-traktatens artikel 118, stk. 2:

Ved de rådsafgørelser, som kræver kvalificeret flertal, tildeles medlemmernes stemmer følgende vægt:

Belgien | 5 |

Den Tjekkiske Republik | 5 |

Danmark | 3 |

Tyskland | 10 |

Estland | 3 |

Grækenland | 5 |

Spanien | 8 |

Frankrig | 10 |

Irland | 3 |

Italien | 10 |

Cypern | 2 |

Letland | 3 |

Litauen | 3 |

Luxembourg | 2 |

Ungarn | 5 |

Malta | 2 |

Nederlandene | 5 |

Østrig | 4 |

Polen | 8 |

Portugal | 5 |

Slovenien | 3 |

Slovakiet | 3 |

Finland | 3 |

Sverige | 4 |

Det Forenede Kongerige | 10 |

b) hvad angår EF-traktatens artikel 205, stk. 2, andet afsnit, og Euratom-traktatens artikel 118, stk. 2, andet afsnit:

Rådets afgørelser træffes med mindst:

- 88 stemmer i tilfælde, hvor afgørelsen i henhold til denne traktat skal træffes på forslag af Kommissionen

- 88 stemmer afgivet af mindst to tredjedele af medlemmerne, der stemmer for, i alle andre tilfælde.

c) hvad angår EU-traktatens artikel 23, stk. 2, tredje afsnit, andet punktum:

Afgørelser træffes med mindst 88 stemmer, afgivet af mindst to tredjedele af medlemmerne, der stemmer for.

d) hvad angår EU-traktatens artikel 34, stk. 3:

Ved de rådsafgørelser, som kræver kvalificeret flertal, tildeles medlemsstaternes stemmer vægt som anført i artikel 205, stk. 2, i traktaten om oprettelse af Det Europæiske Fællesskab, og afgørelse træffes med mindst 88 stemmer afgivet af mindst to tredjedele af medlemmerne, der stemmer for.

2. Hvis færre end ti nye medlemsstater tiltræder Den Europæiske Union, træffer Rådet afgørelse om fastsættelsen af tærsklen for det kvalificerede flertal for perioden indtil den 31. oktober 2004, således at dette kommer til at ligge så tæt som muligt på 71,26% af det samlede antal stemmer.

--------------------------------------------------
31. Erklæring fra Republikken Letland om stemmevægtningen i Rådet

Erklæring nr. 20 til Nice-traktaten fastslår, at Republikken Letland vil få tildelt fire stemmer ud af i alt 345 stemmer i Rådet fra den 1. januar 2005 i en Europæisk Union bestående af 27 medlemsstater.

Under hensyn til behovet for at sikre en tilstrækkelig, sammenlignelig og lige repræsentation af medlemsstaterne i Rådet i overensstemmelse med deres befolkningstal erklærer Republikken Letland, at den forbeholder sig ret til at drøfte spørgsmålet om stemmevægtningen i Rådet under næste regeringskonference.

--------------------------------------------------
F. TEKSTILER OG FODTØJ

1. 31994 L 0011: Europa-Parlamentets og Rådets direktiv 94/11/EF af 23. marts 1994 om indbyrdes tilnærmelse af medlemsstaternes love og administrative bestemmelser vedrørende mærkning af materialer anvendt i hovedbestanddelene af fodtøj med henblik på salg i detailleddet (EFT L 100 af 19.4.1994, s. 37).

a) I punkt 1, litra a), i bilag I tilføjes følgende efter "P Parte superior":

"CZ | Vrch |

EST | Pealne |

LV | Virsa |

LT | Viršus |

HU | Felsőrész |

MT | Wiċċ |

PL | Wierzch |

SI | Zgornji del |

SK | Vrch" |

;

b) I punkt 1, litra b), i bilag I tilføjes følgende efter "P Forro e Palmilha":

"CZ | Podšívka a stélka |

EST | Vooder ja sisetald |

LV | Odere un ieliekamā saistzole |

LT | Pamušalas ir įklotė |

HU | Bélés és fedőtalpbélés |

MT | Inforra u suletta |

PL | Podszewka z wyściółką |

SI | Podloga in vložek (steljka) |

SK | Podšívka a stielka" |

;

c) I punkt 1, litra c), i bilag I tilføjes følgende efter "P Sola":

"CZ | Podešev |

EST | Välistald |

LV | Ārējā zole |

LT | Padas |

HU | Járótalp |

MT | Pett ta' barra |

PL | Spód |

SI | Podplat |

SK | Podošva" |

;

d) I punkt 2, litra a), nr. i), i bilag I tilføjes følgende efter "P Couros e peles curtidas":

"CZ | Useň |

EST | Nahk |

LV | Āda |

LT | Oda |

HU | Bőr |

MT | Ġilda |

PL | Skóra |

SI | Usnje |

SK | Useň" |

;

e) I punkt 2, litra a), nr. ii), i bilag I tilføjes følgende efter "P Couro revestido":

"CZ | Povrstvená useň |

EST | Kaetud nahk |

LV | Pārklāta āda |

LT | Padengta oda |

HU | Bevonatos bőr |

MT | Ġilda miksija |

PL | Skóra pokryta |

SI | Krito usnje |

SK | Povrstvená useň" |

;

f) I punkt 2, litra b), i bilag I tilføjes følgende efter "P Téxteis":

"CZ | Textilie |

EST | Tekstiil |

LV | Tekstilmateriāls |

LT | Tekstilė |

HU | Textil |

MT | Tessut |

PL | Materiał włókienniczy |

SI | Tekstil |

SK | Textil" |

;

g) I punkt 2, litra c), i bilag I tilføjes følgende efter "P Outros materiais":

"CZ | Ostatní materiály |

EST | Teised materjalid |

LV | Citi materiāli |

LT | Kitos medžiagos |

HU | Egyéb anyag |

MT | Materjal ieħor |

PL | Inny materiał |

SI | Drugi materiali |

SK | Iný materiál" |

.

2. 31996 L 0074: Europa-Parlamentets og Rådets direktiv 96/74/EF af 16. december 1996 om betegnelser for tekstilprodukter (EFT L 32 af 21.1.1997, s. 38), som ændret ved:

- 31997 L 0037: Kommissionens direktiv 97/37/EF af 19.6.1997 (EFT L 169 af 27.6.1997, s. 74).

I artikel 5, stk. 1, indsættes følgende:

"— "střižní vlna",

— "uus vill",

— "pirmlietojuma vilna" eller "cirptā vilna",

— "natūralioji vilna",

— "élőgyapjú",

— "suf verġni",

— "żywa wełna",

— "runska volna",

— "strižná vlna"."

--------------------------------------------------